بكل تواضع لي كيحرم التصويرة ديال غلط اذا كان تصويره عادة من العادات فالحكم عليه بالسلب او بالايجاب بالتحريم بالإباحة خصو العلة والأصل في العادات الإذن حتى يرد المنع يعني لي جاب لينا بأنه حرام نقولو ارا الدليل ديالك
تحريم اولا الآية ولا الحديث ثانيا كيفاش فهمت هاد التحريم من هاد الدليل؟ ثالثا ما العلة في هذا التحريم؟ اذن العلة لا لابد وان تكون مؤثرة مناسبة ملائمة للحكم الشرعي. مفهومة من النص دلالة او استنباطا وموجودة في الفرع
حقيقة وتحقيقا باش يمكنا نزلو الحكم على الواقع ديالنا ورب حاملي فقه ليس بفقيه رب حامل فقه الى من هو افقه منه فحامل الفقه حامل نص الفقه النص ديال الفقه حافظ الاية ولا حافظ الحديث والفقيه من يدرك المعنى ويمكنه تنزيله في الواقع
كتسمى النازلة. قبل ان نستهل درسنا هذه الليلة اتحدث بحول الله عز وجل في موضوع فقهي يتعلق بفتوى كثيرا ما تطرح وقد طرحت علي مرارا واجبت عنها بما يسر الله عز وجل. ونظرا لانها كثيرة الوقوع عند الناس باعتبارها نازلة عمت بها البلوى
ويقول الفقهاء يعني كل الناس معنيون بها فلا بد من الجواب عنها في هذا السياق ضمن شريط مسجل لمن اراد ان يحتفل به بعد وقد كنت اجيب بصيغة فردية لاحد الناس
ثم بعد ذلك اجيب عن سؤال اخر بحول الله عز وجل يتعلق بفهم اية. اما السؤال الاول او بالاحرى النازلة وهي حكم التصاوير يسير من الناس يسأل هذا السؤال لان الاحاديث وردت فعلا بلعن المصورين وتحريم
تصاوير احاديث كثيرة وصحيحة وكثير من الناس يفهموا من هذه الاحاديث التحريم باطلاق ولا يفرق بين سورة وصورة فهل فعلا هذا هو السؤال هل فعلا كل التصاوير من كل الاجناس وكل الانواع محرمة ام
ان هناك منها ما هو محرم ومنها ما ليس بمحرم. اذا كان الجواب بنعم يعني ان جميع التصاوير من كل الاجناس محرمة فلابد في مثل هذه النازلة من تبيان علة الحكم. وسابين هذا بحول الله يعني معنى هذا الكلام. اذا لم تكن جميعها محرمة
بل منها ما هو محرم ومنها ما ليس كذلك. فما هو الضابط او ما الضابط بالاحرى؟ ما الضابط الذي نفرق به بين المحرمين وغير المحرم وما العلة التي حرم بها ما حرم وجاز بناء على غيابها لان الحكم يدور مع العلة وجودا
فاذا وجدت العلة وجد الحكم واذا انعدمت العلة انعدم الحكم. ما هي او ما العلة التي ان غابت غاب حكم التحريم ولم يقع اولا الاحاديث قلت كثيرة فعلا. والذين يعتمدون الحديث وينبغي بل يجب على المسلم ان يعتمد الحديث. لان السنة النبوية
هي الباب الوحيد الاصلي والاساس لفهم القرآن الكريم الذي هو كتاب الله المنزل من رب العالمين على محمد عليه الصلاة والسلام لابد فعلا من اعتماد الحديث فكثير او كأن هناك بدعة بدأت تظهر وهي عدم الاكتراث بالحديث
النبوي وعدم الاهتمام به في اوساط بعض المثقفين وربما بدأ يتطرق هذا الى بعض العامة خاصة وان العالم قد فتح الان عبر بوابات الاعلام الكثيرة على بدع وضلالات كثيرة. السنة النبوية اصل من انكره جملة وتفصيلا كفر
هذا حكم شرعي منذ القديم قال به العلماء بالاجماع من انكر السنة جملة وتفصيلا كفر اللي قال السنة ما نخدموش بها اطلاقا على انها ما صالحاش سنة نبوية يعني بصفة عامة هذا يعتبر كافرا. اما من انكر حديثا واحدا ولو كان صحيحا فقد فسقه العلماء ولم يكفره. وفرق بين الفاسق
ان الكافر يخرج عن الملة. اما الفاسق فيبقى مسلما ولكنه ضلالات. اذا لابد من اعتماد الاحاديث. هذا بعدا مبدأ نقروه لابد منه. وثبت عن النبي عليه الصلاة والسلام باسانيد متعددة وبصيغ مختلفة انا نلخص الاحاديث بحول الله انه عليه الصلاة والسلام لعن الواشمة
المستوشمة والنامصة والمتنمصة والمتفلجات للحسن ولعن المصورين حنا عندنا الغرض بالمصورين لعن مصورين وفي صيغة من صيغ لعن المصورين من حيث هم يضاهئون خلق الله وفي صيغة يضاهون ان خلق الله وايضا قال عليه الصلاة والسلام ان الله يبعث يوم القيامة المصورين وصورهم ويقول لهم احيوا
ما خلقتم او كما قال عليه الصلاة والسلام. وهذا المعنى كثير. يعني هاد المعنى ديال تحريم التصاوير وبيان خطورة فعل تصوير الكثير في الأحاديث النبوية وللمناسبة فقط ماشي لأن الموضوع ديالنا هذا ذكرت بعض الأحكام او بعض الملاعن او ملعونين
في سياق الحديث الأول ولابد من شرحه لأنه متعلق بالنساء وكثيرا ما يغيب هذا عنهن حتى ولو كن بينات ملتزمات بدينهم. اما الواشيمة الواشمة هي لي كدير الوشمة في وجهها. في جبهتها او في ذقنها او في خديها
او في اي مكان وكذلك الانسان الذكر الانسان رجل شاب يدير الوشمة في دراعو كيما نشوفوهم عند بعض الشباب المنحرفين ولا فصدرو ولا فدارو فهذا ملعون بالحديث لكن بشرط تكون
هاد الوشمة من النوع المحفور ماشي مصبوغ لأن معروف ان في القديم الوشمة كانت كتحفر كتحفر عند الرجل والمرأة الرجل كيحفر غالبا يديه والمرأة غالبا كتحفر فوجها فهداك الحفير لي كيكون بالة حادة بيبرا ولا بأي شيء وكيدارلو بعض المواد لي كتصبغو باش يولي خضر
هذا حرام فعلا لانه تغيير لخلق الله وهذا بالاجماع مافيهش الخلاف فلا يجوز لمسلم ذكرا كان او انثى ان وجهه او يده او صدره رجلا كان او امرأة. هذا ما فيه كلام. اما اذا كان بالنسبة للنساء الرجال في جميع الاحوال لا يجوز. بالنسبة
النساء اذا كانت هاد الوشمة ماشي بالحفير كانت بالصباغة فهي تدخل في التقييم التقييم باللغة الفرنساوية اللي كتستعمل في الدارجة باش نكون واضح ويفهموا علي النسا هو الماكياج التقييم. فهاد التقييم لعب فيه ان كانت المرأة تصنعه في منزلها ولا تخرج
ولا تخرجوا به فلا يجوز لها ان تخرج به لأنه ضرب من التبرج الذي نهى الله عنه فلذلك يمكن لها دير الوشمة بالألوان بالصباغة ماشي بالحفير. على اساس ملي ترشق لها كتعاود تغسلها وتمسحها. وتمشي بحال هاديك الوشمة. فهذا لا اشكال فيه لأنه نوع من التقييم
بحال الكحل لي دار في العين او السواك او شيء من هذا القبيل هذا لا لا اشكال فيه لم؟ لأن العلة السبب علاش تحرمت الوشمة تغير خلق اله كتخلي في المرأة واحد العلامة ثابتة مكتقلعش كأنها تولدت بها هذا تغيير الطبيعة والخليقة لي خلقها
الله عليها وهادي العلة وهادا السبب ديال التحريم ومازال نرجع للمعنى ديال العلة شكون هو؟ فسواء كانت واشمة او مستوشمة يعني كيمكن تكون هي طلبت المعلمة دير ليها الوشمة مستوشمة الألف والسين والتاء للطلب طلبت ان يوشم له او كانت هي معلمة كتوشمش من العيالات ما واشماش لراسها
مكتوشوش لراسها ممكن ولكن الا وشمات لوحدا خرا راها ملعونة لعن الواشمة والمستوشمة التي فعل لها ذلك والتي فعلته للاخرى كلاهما وكلتاهما ملعونة بلعن رسول الله صلى الله عليه وسلم اياها نطلبو الله السلامة والعافية ماديريه ماتخليه اللي يدير لك
اطلاقا لا يجوز اما النمص النامصة والمتنمصة وهذا اللي كتير فعلا هادي مصيبة الان النمص هو نتف الاهداف والاحجاب او الحواجب بالتعبير الفصيح والافصح. نتف الحواجب معروف ان من اساليب التزيين السيئة والله يشهد انها
را واحد الغلط واقع للنساء. كينتفو الحجبين ديالهم. هذا حرام. هذا هو النمص. النمص هو نتف الشعر في الحاجب كيكون ربي تعالى خلق واحد الفتاة عندها الحجبين اما متوسطين او بشكل كبير شوية كتبدا هي تنقص منهم بالمنقاش تنقص
هذا حرام بالنص الحديثي الصحيح ونوع من التغيير لخلق الله لأن كيبدل الطبيعة ديال المرأة وانصح الفتيات الصغيرات بشكل خاص باش ميبداوش هاد المصيبة. لأنه علم بالتجربة ان بزاف ديال الفتيات بداو هاد المصيبة الكحلة ديال النتف ديال الحجبين
واحد الوقت تابع لهم الله تعالى وندموا. ملي بغاو يبداو يخليو الحجبين ديالهم يكبروا كما هما العادة. نبت لها الحاجب مضوبل. لأن ربي عطاها غي واحد في العين. بما انها كتنتف
نبتو ليها جوج واحد فوق واحد عقوبة لها فكتبقا بين امرين اما تبدا تنتفطول حياتها فهي ملعونة طول حياتها واما تخليها عندو ها جوج هي ربعة جوج فالجيه نسأل الله العافية فلذلك ليس من المصلحة بل لكل الناس عندهم الذوق السليم الفطري اللي عطاه ربي
انسان والله ان الجمال الحق هو في الطبيعة التي خلقها الله عز وجل كما خلقه كما خلقه. هذا ذوق نصراني السيد عوج فعلا زوق فاسد سبحان الله العظيم بعدما انه يؤدي الى شوهة في الوجه والنسا يعرفو كتر مني وكتر من
انه لي كتنتف الحجبين ديالها مع المدة كيتنفخو عينيها. وبمنظر شائع حنا خدامين في الإدارة. كنشوفو الكاتبات ونشوفو الأستاذات ونشوفو المعلمات مع الأسف ونشوفو النساء عينيهم منفوخين بسبب النتف الدائم للعين بواحد الشكل سيء ومشوه كتقلب على الجمال كتولي
وليس عبثا ان حرم رسول الله صلى الله عليه وسلم ذلك النامصة والمتنمصة متنمصة لي طلباتو قالت للمعلمة الكوافورة يتصاوب لها داكشي والمصيبة بعض الأحيان ولا في كثير من الأحيان دابا الكوافور ما بقاش غير كوافورة هادي ادهى من الأخرى ذنب فقدا ظلمات بعضها فوق بعض
والمتنمصة اما تطلب هي اللي كطلب داكشي والنامصة اللي كتفعلو المعلمة اللي كتصوبو المتفلجات للحسن هوما هادوك النساء اللي كيمشيو لعند الدكتور ديال الاسنان يبدا يحك ليهم بداك المبرد ديال السنين بين السن والسن باش يديرو الفلجة يعني داك الفراغ اللي كيكون بين السن والسن كتسمى الفلجة حتى بالدارجة
المتفلجات للحسن لأن بعضهن يعتقد بأن الجمال ملي كيكون السنين مفروقين على بعضهم والله عز وجل على لسان رسوله الكريم عليه الصلاة والسلام عن ذلك نهي تحريم لأنه الصيغة ديال اللعن لعن الله لا يدل الا على التحريم ماشي لا تفعل هادي اللي يمكن تحتامل الكراهة
تحريمنا ان اللعن لا يحتمل الا التحريم. لا يكون الانسان ملعونا الا اذا اغضب الله عز وجل. ولذلك من اغضاب الله ان يسعى الانسان رجلا كان امرأة الى تغيير خلق الله بالوشم او النمص او التفلج
نعم يجوز شيء اخر ماداخلش فهادشي وذلك حينما يكون الرجل او المرأة ذا او ذات عاهة كيكون بعض الأحيان رجل او امرأة عندو عاهة. عاهة واحد يعني مرض. واحد الحاجة ماشي طبيعية. اما شي زيادة في
الوجه ديالو ماشي من الطبيعة ديال اله عز وجل يعني ليس من سنة الله في الخلق ان تكون في الصورة بحال مثلا يكون نابت لشي واحد لا قدر الله رجل كان اخ
امرأة الشعر فلخد ديالو بواحد الشكل يعطي صورة ماشي طبيعية فليس من الطبيعي وليس من العادي ان يكون شعر في خد المرأة بحال هذا يمكن لها تزولو ان سبت ان الإزالة ديالو لا تؤدي الى مرض يكون يعني بعملية جراحية للتزيين مثل هذا لا حرج فيه ولكن
الحاجة اللي طبيعية خلقها الله طبيعية وتكلعها هذا لا يجوز. وكذلك الشعر الموجود بين الحاجبين. تا هداك مخصوش يزول كاين اللي الحجبين ديالو هذا دربون من الجمال ايضا. كاين لي يدوق ان الحجبين يكونوا مفروقين كاين لي ما يدوقش
كيدوق ان الحجبين يكونوا ملاقيين ماشي عيب. فهذا ليس عيبا ولا مرضا. راه معروف لي حاجة لي كتسمى عيبة. والحاجة لي مكتسماش عايبة. بحالا قدر الله واحد الإنسان عندو ستة
ماشي طبيعي فهذا يجوز له انه في الصغر ديالو وفي الكبر ديالو يمشي يدير عملية يقلع هداك الاسبوع السادس فهو هذا يعني عن مرض واقع فالخليقة ديالو ملي كان جنين فكرش مو. ما كيكونش عادي. ويقاس عليه كل شيء يعتبر عاهة عاهة. وكاين بزاف
بزاف ديال العاهات الله ينجينا وينجيكم كيتزاد بهم الانسان خليقة ما فيها باس يمشي للطبيب يحيد لو هاديك العاهة اما حاجة طبيعية يمشي الانسان يدير عملية جراحية علاش؟ لان وهاكا هذا لا يجوز
لا يجوز باطلاق هذه موضات يخترعها الشياطين دياول الكرة الارضية. شياطين العالم لليهود والنصارى ندخل الى موضوع الفتوى وهو تحريم التصاوير. الآن نرجع للعلة. اولا الدليل وحده غير كاف في اصدار الفتوى. واحد الغلط شائع عند واحد العدد ديال
لما كيقولك الحكم الشرعي كيقولك ها الدليل ولا تعطيه الحكم الشرعي يقولك عطيني الدليل نعم مزيان الدليل ولكن هادي رقم واحد خاصك رقم تنين الدليل وحده ليس بكاف بل هناك شيء اخر بالاجماع عند العلماء ماشي زعما هدا كلامي انا بوحدي ولا كلام عالي من العلماء لا بالاجماع وهو
دلالة الدليل ما معنى دلالة الدليل؟ يعني كيف فهمت هذا المعنى من تلك الآية؟ تقول لي هادي حرام وتحط ليا الآية ولا تحط الحديث؟ طيب تا انا نقول لك واجبة
ونحط الحديث ولا نحط الآية شكون اللي غالط فينا؟ انت قلت حرام انا قلت لك واجب لمن نتحاكموا؟ نتحاكموا للدلالة اشمن طريق؟ واشمن منهج؟ واشمن شكل من الأشكال باش فهمنا هاد المعنى من هاد الآية وفهمنا من هاد المعنى من هاد الحديث وهو ما يسمى بدلالة الدين اذن ها النقطة اللولة نقرروها باش نفضيو من هاد الموضوع ديال التصاوير
لأنه يثير فتنة بزاف ديال الهرج فيه. لابد من الدليل ومن دلالته. الأمر الثاني لابد من العلة وهنا ندخلو فموضوع ديال العلة الفقهاء يقولون في قاعدتهم المشهورة الاصل في العبادات المنع حتى يرد الاذن
الاصل في العادات الاذن حتى يرد المنع. من معاني هذه القاعدة ان الامور ديال العبادات المحضة. ما خصناش نقلبو فيها على العلة العلة هي السبب علاش هادي واجبة وعلاش هادي حرام؟ هدا معنى العلة يعني بتبسيط الآن انا نبسط والا راه كاين الكلام يعني فيه تعقيدات علمية اكثر
لي عندو الغرض بالبحث يعاود يتاصل بيا من بعد بحول الله عز وجل نتكلم باللسان العام باش نحاول نفهم الأكبر شريحة من الناس اذن قلنا السبب علاش هذا واجب وهذا علاش حرام السبب كيتسمى العلة عند العلماء قالوا الأمور ديال العبادات مفيهاش العلة مخصكش تقلب عليها
لأن عمرك ما توصل ليها وما غتفهمهاش. بحالاش ؟ علاش المغرب فيها تلاتة د الركعات وما فيهاشاي ربعة. شكون لي فهمها بعقلو تا واحد ولم يذكر النص لا كتاب الله ولا سنة
رسول الله صلى الله عليه وسلم. السبب علاش ؟ علاش كنصليو الركعتين اللولة بالجهر؟ وما كنصليوهاش بالسر. بحال العصر مثلا. وعلاش العصر ما نصليو بالجر تا هو. ولا نقول اودي علاش المغرب مانصليوشاي دوك الركعتين اللولين؟ بالسر ونصليو الركعة اللخرية هي بالجهر علاش كانطوفو على الكعبة سبعة؟ علاش مانديروشاي تسعود؟ مثلا علاش كانقراو
الحجر الأسود هداك نبوسوه والحجر ديال الجمار نرجموه هادي حجرة وهاديك حجرة وحدة كنبوسوها وواحدة كنضربوها هادي امور لا تفهم بالعقل لانها عبادات محضة. عبادات محضة ما يمكنش دير فيها القياس العقلي ولا التعليم. علاش المغرب في رمضان؟ كنفطرو في المغرب على ما نفطرو حتى
تال العشا علاش كنقطعو الماكلة مع الفجر؟ علاه منقطعوها حتى لشروق الشمس؟ الى بغيت دير العقل بعض الأحيان يبان لك بأنه بالعقل اسيدي ارا نجبدو الماكلة حتى تقرب تشرق الشمس
مع الشمس نعتابرو الشمس هي البدية دالنهار او نقطعو الماكلة تما ونجبدو الصيام حتى للعشا لأن المغرب راه باقي الضو ديال الشفق مثلا فإذا هذه امور لا قياس فيها ولا تعليل فيها
مايمكنش تقولي اش هو السبب ديال هاد الحكم علاش واجبة هاكدا وعلاش حرام هاكدا ماعندو سبب عندو سبب عند الله تعالى ولكن غيب لا يتصوره العقل يتصور بالسين دابا ما يطلعشاي للسور ديالو السور ديالو عالي الغيب السور ديالو عالي لانه لا يعلم الغيبة الا الله عز وجل اما الامور الاخرى
من الفقه المتعلقة بالمعاملات او ما يسمى بالعادات داخلة فيها المعاملات وغيرها العادات كاين العبادات والعادات كل تقريبا مقسمة بهاد التقسيم. فإذا اتفقنا على امور العبادات ما تخدمش العقل. قبط الآية وقبط الحديد طبق وسكت. قال لك النبي صلى الله عليه وسلم كان كيركع هاكا اركع هاكا. ما تزيدش
الهضرة لا تناقش كان كيسجد على سبعة اعراب اسجد حتى انت على سبعة اراب اللي دارها ديرها اتباع تبغي تفهم ما تقدرش ما يمكنش مستحيل تفهم اذن هادي امور العبادات امور العادات ما معنى امور العادات؟ كتعلق بالحياة الدنيوية ديال الإنسان هادي امور العادات تا هي فيها الحلال والحرام فيها الشرع لأن الشرع تكلم
على احكام الدنيا وعلى احكام الآخرة. احكام الآخرة المتعلقة بالصلاة والصيام والحج وكثير من فقه الزكاة او نصوص الزكاة لأنه الزكاة فكتير من الحدود ديالها تعبدية فيها جانب مفهوم معقول ولكن فيها جانب كبير تعبدي علاش؟ ربع العشر ف المال علاش
يكون تا هو نصف العشر علاش الجمال حتى تبلغ خمسة عاد دير فيها الزكا علاش ما نديروها حتى لعشرة علاش الغنم حتى توصل اربعين وعلاش البقر كيوصل ثلاثين يعني هاد الأمور ما يمكنش العقل يضبطها ولا يبت فيها. فيها نصوص الإنسان كيتبع النصوص امور تعبدية. والزكاة فيها جانب تعبدي وجانب
غي بعقلي كاين امور اخرى فعلا ربط بمصالح وربط بعلل يعني الآن ماشي هو المجال ديالو ماعندناش فيه تفصيل الآن ما عندنا غرض به الآن اذن امور ديال العادات اللي كتعلق بالعوايد ديال بنادم فالدنيا خصو من بعد ما يجيب الدليل من كتاب الله وسنة رسول الله عليه الصلاة والسلام ها واحد
جيب الدلالة ها المعنى وها الطريق منين فهمت انا هاد المعنى ها المقاييس اللغوية الدلالية الاصولية اللي عطاتني هاد المعنى هاد تنين يقلب على السبب علاش هذا واجب؟ والسبب علاش هذا حرام؟ عاد يحكم. الى ما كانت عندو هاد الأمور السكوت في حقه اولى. ومع الأسف عدد من الناس
يكون عمرو ما قرا من العلم شيء. كتجي واحد الفرصة كيطلع على حديد في البخاري ولا في مسلم ولا في الترمذي ولا النسائي. ويمشي يصدر الفتوى لعباد الله. هذا منكر
كبير الفتوى صنعة الفقه صنعة صنعة خص بنادم يفني عليها عمرو عمر النجار ما يصاوب طبلة فالنهار اللول اللي دخل للنجارة لابد يضرب ويتجرح ويخسر الطبلة الاولى والثانية واحد المدة عاد كيتعلم يعني خصك تكتسب خبرة فكذلك العلم في كل صنوفه وفنونه خصو
وقت وهذا مشكل الآن في الساحة الدينية ديالنا لأنه بزاف ديال الناس يحفظوا بعض الأحاديث صافي يولي يفتي اذن لنعد الى ما نحن فيه اللباس من امور ديال العادات ماشي من امور العبادات العبادات المحضة مكنعبدوش الله عز وجل باللباس بالمعنى
ديال العبادة المحضة كنعبدوه باللباس بالمعنى العام للعبادة ولكن العبادات المحضة هي التي نزلت فيها نصوص تقيدها على انها قربان نتقرب بها الى الله عز وجل خصوص بحال الصلاة بحال الصيام بحال الصدقة هادي امور عبادات محضة
اللباس من العادات علاش من العادات؟ باش نفهمو بأنه من العادات. كنفهمو بأنه من العادات لأنه اللباس عند المسلم وعند الكافر. تا الكافر كيلبس النصراني كيلبس ليهودي كيلبس المجوسي كيلبس اللي ما عندو دين فخطرة كيلبس عادة بشرية بنادم بالفطرة اللي دار اله فيه كيلبس الأكل والشرب
عادة لأنه المسلم كياكل ويشرب والكافر كياكل ويشرب بينما الصلاة عبادة الصلاة بالشكل ديالها الإسلامي خاصة بالمسلمين الصيام بالشكل ديالو الإسلامي خاص بالمسلمين ماشي عادة عبادة الزواج عادة البشر يتزوج بشكل عام عندو الدين ولا ماعندو دين
حيوان كيتزوج عادة فطرية فالبشر فالانسان التصوير ايضا ضرب من دروب العادة لأنه سلوك بشري عام من زمان من قبل الميلاد ديال سيدنا عيسى عليه السلام لأنه اشكال التصوير قديمة تماسيل من العادات القديمة ديال البشر بأشكال مختلفة حتى ان شرع من قبلنا اللي هو
والديانة لي كان كيدين بها سليمان كان عندهم التماثيل الجائزة فكانت الشياطين تصنع له التماثيل بينما في الدين ديالنا نهي يعني التماثيل ماعمر التصوير بصفة عامة كيفما كان الأشكال ديالو كيما بغيتي تخيلو فبالك مكان كيتعتابر عبادة فالدين ديالنا ليس من العبادات بل هو من العادات
وهذا بسيط يعني بشكل بسيط الإنسان يفصلو لأنه العبادات المحضة محسوبة ماشي شي حاجة كثيرة محسوبة معروفة العبادات المحضة تصويرو عادة من العادات يمكن تكون عادة سيئة ويمكن تكون مشي سيئة هادي حاجة خرا مزال متكلماتش فهادشي ماشي زعما راه عادة اذن راه مزيان لا
هو عادة عادة بشرية وليس عبادة لأن العبادات منصوص عليها بالقواعد ديالها اذن اذا كان التصوير عادة من العادات فالحكم عليه بالسلب او بالايجاب بالتحريم او بالاباحة خصو العلة لأنه قلنا والأصل في العادات الإذن حتى يرد المنع يعني لي جاب لينا بأنه حرام نقولو ارا الدليل ديال التحريم
اولا الآية ولا الحديث ثانيا كيفاش فهمت هاد التحريم من هاد الدليل؟ ثالثا ما العلة في هذا التحريم الأكل والشرب كما انه علة قلت العلماء اجمعوا على ان علة تحريم الخمر كونه مسكرا
الخمر علاش حرام لأنه كيسكر كيغيب العقل هادي العلة لي يكون مكيسكرشاي ميحرموش الله تعالى فعلة تحريم الخمر الإسكار وهذه علة مجمع عليها استنباطا وفهما من نصوص كثيرة من الحديث النبوي خاصة ولذلك ملي كنلقاو العلة كنقدرو نديرو القياس الى ملقيناش العلة
ممنوع دير القياس فلما فهمنا بأن الخمر دابا انا كنبسط فالعلة باش تفهمو مزيان الكلام ديال التصوير لما كنفهمو بأن سبب تحريم الخمر هو كونو كيسكر اي حاجة يجيبها لنا شي واحد ما سميتهاشاي الخمر وكتسكر غادي نقولو لو اودي هادي حرام نقولك اودي ماشي حرام
ولكن كيسكر فإذا الخمر تحرم لأنه كيسكر وهادي كتسكر واخا مسميتهاشاي الخمر خصها تكون حرام يكون فانيد كاينة كيفما بغا يكون بنادم شربو ولا شمو ولا كيما دار لو باش يغيب على عقلو هو وشارب الخمر سواء لاستواء
الجامعة بينهما فحاكمنا بالتحريم على الفرع قياسا على الاصل للعلة الجامعة بينهما وهي الاسكار. هكذا كيخدمو الفقهاء من زمان لأن الشراب الشراب اي شراب وخا تشرب الما عادة من العادات البشرية فخصنا فيه العلة
السبب علاش حرام يكون اودي قضية تعبدية محضة معندناش الحق نطرحو هاد السؤال. قلنا اذن مهنة التصوير وفعل التصوير عادة بشرية قوم نوح تصوروا ودارو تماثيل يعوق يغوص ونسر صنام. او المصريين القدام الفراعنة كانوا كيصورو في الحيوط ديالهم. باقي الرسوم ديالهم الى الآن. بلا اصنام ولكن بأشكال
محفورة وعندهم اصنام ايضا لملوكهم. اذن الآن غادي نقلبو على العلة في تحريم التصوير. عاد نتكلمو على التحريم النصوص كاينة. قرينا بعض النصوص. ولا يجوز اننا نطبق النصوص بدون فهم علتها. علاش؟ النبي صلى الله عليه وسلم لعن المصورين. خصنا
خصنا نفهمو علاش الى مفهمناش علاش غادي نغلطو خارج الحكم الشرعي النبي صلى الله عليه وسلم واحد الخطرة باش نأكدو هاد القضية هادي را بزاف ديال الناس مكيقبلوهاش من العامة ماشي من العلماء اما العلماء هادي عندهم بالإجماع
ابو موسى الاشعري رضي الله عنه وجابر بن عبدالله صيفطهم النبي صلى الله عليه وسلم لليمن باش يعلموا الناس ويفقهوا الناس. في الحديث ديال يسرا ولا تعسرا دوزو واحد المدة وجاو قالوا ليه يا رسول الله صلى الله عليه وسلم ان فيها شرابين يشربان راه هاد اليمن عندهم واحد جوج
الأنواع ديال الأشربة كيشربوها احدهما يقال له الموز والآخر يقال له البتع ما عندهمش هما من غير الخمر الخمر شيء عندهم واحد جوج شرابات خرين كيشربوهم واحد كيقولو لو الموز وواحد البتع. واش نشربو هادشي ولا ما نشربوهش؟ فما نشرب. النبي صلى الله عليه وسلم ما عرف ولا المز لا البتاع
عليه الصلاة والسلام كيعرف الخمر اش قال لو؟ قال لهم اشربا ولا تسكرا انا ما عرفتش هادشي نتوما نشربو الى كان داكشي كيسكر شربوه راه المشكلة في الخمر من حيث انه كيسكر مشروبا وهلاك سكورا اي شراب طاهر شربوه اذا كان شراب مسكر لا يكون بتع ولا يكون كيما بغا يكون راه
فكل مسكر خمر وكل خمر حرام. مشروبا ولا تسكر اذن الأمور ماشي نزلت الآية في تحريم الخمر وتطبق على كل شيء لا انما تطبق على كل شيء مسكر واخا ماكانش شراب يكون غبر
راه مسكر اذن هو حرام بقياسه على الخمر. ويلا واحد جاب لينا عصير العنب. وخا هداك العنب للي كيتحرث خصيصا للخمر. ولكن غير مشكل شربوه ما كاين باس لأنه ليس بخمر ولا هو بمسك عصير العنب
اذا العلة لابد وان تكون مؤثرة مناسبة ملائمة للحكم الشرعي مفهومة من النص دلالة استنباطا وموجودة في الفرع حقيقة وتحقيقا باش يمكنا نزلو الحكم على الواقع ديالنا انرجعو الان للتصوير والتصاوير ثبت فعلا ان
النبي صلى الله عليه وسلم نهى عن التصوير ولعن المصورين والاحاديث كثيرة وصحيحة لا جدال في صحتها. طيب ما العلة؟ علاش؟ ما السبب سبب مصرح به وهذا كيسميوه علماء اصول الفقه العلة المؤثرة يعني العلة لما كينص عليها القرآن ولا السنة ما كيبقاش فيها الجدال كتكون علة
مؤشرة يعني قوية اقوى مراتب التعليم كيسميوه علة مؤسرة كقوله عز وجل في القرآن ويسألونك عن المحيض قل هو واذى تعتزل النساء في المغرب. فعللت تحريم جماع المرأة ايام الحيض بكون دم الحيض دما مؤذيا ماشي دم
دم مرضي مؤذي. ولذلك صح ان يقاس عليه دم النفاس. وقد فعل الفقهاء ذلك. لانه دم مرضي لما كيجي يعني دم فاسد شي مرضي فالحقيقة التعبير ماشي دقيق ديال مرضي دم فاسد اما ملي كيكون الدم المسمى بالاستحاضة
هو عبارة عن نزيف عرق كما قال النبي عليه الصلاة والسلام نزيف فهذا لا اشكال فيه لانه حاجة ماشي كتعلق بالدم المخصوص الذي ذكره الله عز وجل وعلله بكونه اذى هادي علة كيسميوها الفقهاء علة مؤثرة منصوص عليها بالنص قل هو اذى هذه الاحاديث التي ذكرت
تحريم التصوير ولعن المصورين منصوص فيها على العلة ما تحتاجش تجبدها بعقلك كاينة بالنص فبعضها ذكرها وبعضها لم يذكرها والعبرة بجمع النصوص ماشي الفهامة ديال الحديث انك تقبط نص من واحد الجيه وتخلي نصوص اخرى لابد من جمع الأدلة
جميعا. ومن الصيغ الثابتة عن النبي عليه الصلاة والسلام تعليله حكم التحريم بأن المصورين هادي العبارة ديال الحديث يضاهي خلق الله. يضاهئون. كيتعاندو مع اله. المعاندة. كيدير بحال الله عز وجل. الله خلق بنادم. تا نتا كتمشي وتبدا تخلق شي حاجة
تخلق جمل ولا بنادم تا نتا اخر ولا كدا بالطين ولا بالبرونز ولا بالدهب ولا بالميكة والبلاستيك وتبدا تصنعو هادي مضاهاة كتحدى الخلق المصدر يعني المصدر خلق يخلق خلقا كتحدى الصناعة الالهية صنع الله الذي اتقن كل شيء سبحانه وتعالى
كدير بحالو حرام عليك دير بحالو لأنه عز وجل خلق ولا ينبغي لأحد ان يخلق مثل خلقه ولا يمكن له ماشي حتى انه يقدر دير بحالو ما غاديش تقدر فالله عز وجل حرم عليك ان تصنع مثل ما صنع الرب عز وجل وحرم على العباد ان
حتى مجرد المحاولة افمن يخلق كمن لا يخلق فالله عز وجل يخلق هو وحده خالق كل شيء والخلق شيء عجيب جدا وغريب جدا وهذا هو السر باش حرام تخلق حتى انت شي حاجة لأنك كدخل في واحد الغيب لي
بالعقل ديالك تفهمو حينما خلق اله ادم عليه السلام قال له كن فيكون خلقه من تراب طين وصنعوا سبحانه وتعالى في صورة تمثال واقف طين بجسده. ما شاء الله ان يكون كما في الحديث يعني مدة هو وقف طين تمثال
وتصور كيفاش الطين تصور بعقلك وتخيل بخيالك باش تقدر حتى مجرد التخيل كيجي صعيب كيف ان الطين الطين كيتخلق حول شعيرات دموية. خلايا عصبية. ماء في الأعين. شعر على الرأس. جمال وهيئة عجيبة ثم
ينفخ فيه او نفخ فيه من روحه عز وجل وتحرك ادم ونطق. غريب انت لما تبغي تعاند مع ربي تعاند فشي حاجة اللي ماشي شغلك او ما تقدرش عليها المضاهاة المعاندة المعاندة الخاسرة مية فالمية من البداية او هاد المعاندة فيها واحد الحكمة
وهي انك ما راضيش بكون الله هو الخالق الأوحد للكون. باغي تشوف واش يمكن تا نتا دير بحالو من هنا كان التحريم قاطعا في كل ما من شأنه ان يدل على فعل المعاندة والعناد والمضاهاة
ولذلك الله عز وجل لما بغاو يعاندوه تا هو محنهم سبحانه وتعالى يوم القيامة. يبعثو المصورين وصورهم. اي واحد كان كيقوم بالتصوير في الدنيا كيبعتو الله تعالى ويجيب لو قاع داك العرارم ديال التصاور اللي تصور وديك التماسيل اللي صنع وحطهالو قدامو قولو يالاه نتا خلقتها ايوا كمل الشغل
نفخ فيها الروح يبدا الإنسان والعياذ بالله يتعذب بذلك محن معاه نفخ فيها الروح احيوا ما خلقتم المعاملة بنقيض المقصود بما انك بغيت تعاند مع الله تعالى الله تعالى يعاندك. سبحانه وتعالى ومكروا ومكر الله سبحانه وتعالى. والله عز وجل في نهاية
يغلب وهو القاهر فوق عباده سبحانه وتعالى. طيب اذا ثبت ان علة التحريم للتصاوير هي مضاهاة نطرحو سؤال اخر واش المضاهاة علة واحدة وحيدة ولا معاها شي حاجة خرا بزاف ديال حتى المعلمين في الفقه كتغيب عليهم
ليس دائما طبعا ولكن في بعض الأحيان لأن العلة ماشي دايما كتكون وحدة يمكن تكون وحدة يمكن تكون العلة متعددة ما يسمى بالعلة المشتركة او جزء العلة. ليس كل الأحكام معلنا بعلة واحدة. قد يكون الحكم الواحد معلنا بعلة واحدة
او بعلتين او اكثر فقلب تمشي تكون علة خرى نتا مسقت ليها لخبار او دور الحكم مع علة المضاهاة او تبيح كلشي او تكون محرمة انت مسقت لها الخبار. قبل ما نفصل هادي نعطيكم مثال اخر. غير باش يبان الكلام ديالي مزيان
زمان كتير من الفقها كانوا كيقولو اودي العدة ديال المرأة المطلقة والمرأة المتوفى عنها معروف المرأة المطلقة العدة ديالها ثلاثة طرق يعني تقريبا تلت شهور حوالي تلت شهور معروف يعني تلاتة دالحيضات ولا تلاتة دالأثار والمطلقات ويتربصن بأنفسهن ثلاثة قرون
اما المرأة المتوفى عنها في الأجل ديالها اربعة اشهر وعشرة. قالوا الفقهاء يا ودي العلة بعض الفقهاء باش نكونو دقاق في الكلام ديالنا. قالوا العلة يعني السبب علاش؟ لأن هاد الأمور من العادات هذا فقه المعاملات والمناكحات من العادات فخدامين فيه بالتعليم قالوا يا ودي العلة ديال العدة لا بالنسبة
مطلقة ولا بالنسبة المتوفى عنها هي براءة الرحم من الحمل. زعما باش نتأكدو بأن هاد المرا ما حاملاش عاد يمكن لها تتزوج راجل اخر باش استدلوا استدلوا بقول الله عز وجل وولاة الاحمال اجالهن ان يضعن حملهن يعني المرا لي حاملة
سالا العدة ديالها اذا كانت مطلقة ملي توضع التلات ديالها ذكرا كان او انثى ما تجلسش هي دير ثلاثة قروء يكفي انها السيمانة الاولى ديال ما بعد الطلاق او شهر او شي من هاد القبيل اجلهن ان يضعن حملهن ها الغاية ديالو فهمو هوما
بأنه العلة العلة هي براءة الرحم من الحمل زعما بأن المرا ماحاملاش ايوا نطرحوا واحد المشكل الآن ارأيت ان استطعت الطب المعاصر زعما جا الطبيب الآن بالخبرة ديالو وبالأجهزة ديال التحليلات المخبرية والراديوات المتطورة جدا
وطلع لينا المرا بأنها ما حاملاش من بعد شهر او من بعد السيمانة ديال الطلاق ديالها وعطيك تقرير علمي مية فالمية بأن هاد الرحم بريء من الحمل واش نحسبو لها ثلاثة القرون ولا لا؟ الى خدمنا بالعلة ديال براءة الرحم خصنا نقولو الخدمة الفقهية الأصولية الحكم يدور مع العلة وجودا وعدما فإذا وجدت العلة وجد
واذا انعدمت العلة وانعدم الحكم نقول اودي هادي ماتحسبش هاي ثلاثة قرون علاش؟ لأنها ماشي حاملة ها الدليل قطعي بأن ماشي حاملة الطبيب عشرات ديال الأطباء كيشهدوا الأدلة العلمية لأن المرا ماحاملاش ولكن كيبقى مشكل الله عز وجل بنص القرآن دليل قطعي الثبوت والدلالة وعام هل يجوز تخصيص
مثل هذا ام لا يخصص الا بدليل منصوص والمطلقات يتربصن بانفسهن ثلاثة قرون ولذلك الحكمة ان بنادم ما يتسرعش يقول لعلة وحدة. بل في هذه الاية علة سانية. الى غابت هادي كتحضر هادي. وهاد العلة الثانية علة
معنوية تكريم للمرأة باش تعرفو التشريع الإسلامي شحال رفيع وعالي لهاد البانضية لي باغين يحولو مدونة الأحوال الشخصية ويعوجوها. هادو تابعين النصارى تابعين شي المسلمين. النصارى واليهود. حاشا واش تابعين الدين ديال الاسلام
الله عز وجل جعل للمرأة المطلقة ثلاثة قرون اكراما له حتى تختلف وتتمايز عن المرأة المومس المرأة المميت هي المرأة الفاسدة اعز الله ذكركم. لأن المرأة العاهرة الفاسدة يعني الزانية. رجل داخل ورجل خارج ما عندهاش ثلاثة قرون
بينما المرأة المسلمة خصها لما يطلقها الرجل دير تلت شهور العلة اللولة براءة الرحم تنين باش متشبهش بالمرأة الزانية كيعطيها الإسلام فترة ديال التأمل وفترة ديال التدبر والتذكر نعم كيمكن الزوج الأول يرجع حنا نديرو كاع احتمال اخر وهو ان هاد الزوج
طلاقا باتا فخطرة ولا هادي التطليقة الثالثة ديالو خصها تجلس تلت شهور للعلة الأولى او الجزء العلة وهي براءة الرحم من الحمل او تنين حتى تخالف المرأة الموميس المرأة المسلمة كريمة عند الله. كيرفع درجتها
كيعطيها تلت شهور او ثلاثة قروء فيها واحد النوع ديال التشريف ليها او تكريم هذا معنوي يدرك بالوجدان وبالذوق هذا الجمال ديال الاسلام الجمال ديال الاسلام ان الله جميل ويحب الجمال. ليس في الوجوه وحسب بل في الاحكام وفي الحياة العامة
اذا ماشي دايما كيكون الحكم الشرعي مرتبط بعلة وحدة ايلا مشينا ربطنا الحكم الشرعي في العدة بعلة البراءة حنا نوحلو معاها الأدلة العلمية المعاصرة يقول لك اسيدي هاد المرا ما حاملة غادي غير تعدبوها بتلت شهور. ها هي جالسة تسنى الخوا. كنقولو لو اودي ماشي علة بوحدها هداك غير طرف دالعلة جزء العلة اما جزء العلة
هو تكريم لا يجوز ان نتعدى حد الله في الحد والعد. اذن في التصوير قلنا لقينا واحد العلة وهي المضاهاة ها واحد باقي لنا واحد وحدة اخرى فعلا العلة الثانية وهي الشركية والوثنية لأن التصوير صورة بجميع الأشكال ديالها بجميع اشكالها
احتملوا ان تعبد من دون الله. من غير ان داك اللي صنعها داك اللي صنعها بعدا راه واحل وحل فالعلة ديال المضاهاة كيتعاند مع ربي. ولكن ملي يبيعها ولا يحطها
كيمشي كيمكن يجي شي واحد ضاربو الله ويبدا يعبدها ها العلة الثانية وهي الوثنية او الشركية فهما علتان متكاملتان بهما حرم النبي عليه الصلاة والسلام التصوير ولعن المصورين ايوا دابا عاد نطبقو
الحكم على الواقع اللي كيسميه علماء اصول الفقه تحقيق المناط تحقيق المناط يعني ماشي عاود كملنا مازال ارا نزلوه على الصور اللي عندنا ارو لنا الصور كاينة الصورة بهاد الشكل وبهاد الشكل وبهاد الشكل. ونطبقو عليهم هاد الحكم. هادي حرام لأن فيها العلة ما فيهاش العلة
هدا كيتسمى تحقيق المرض المرض هو العلة كنحققوه يعني كنديرولو الاختبار فالواقع واش هادي لايق ليها ولا ما لايقش ليها؟ مع الاسف عاود هدا قسم كبير من الفقه بزاف ديال الناس ما سايقين لو خبار ليس من حفظ اية او استظهر حديثا راه كمل الفقه شوفو الحديث ديال النبي صلى الله عليه وسلم ورب حامد
في فقه ليس بفقيه. راه هذا هو المعنى ديالها. رب حامل فقه ليس بفقيه. ما معنى حامل فقه؟ يعني حافظ النص. ولكن ما فاهم والو ليس وفي الحديث الاخر الصحيح ايضا رب حاملي فقه الى من هو افقه منه فحامل الفقه حامل نص الفقه نص
ديال الفقه حافظ الآية ولا حافظ الحديث؟ والفقيه من يدرك المعنى ويمكنه تنزيله في الواقع؟ لي كتسمى النازلة فإذا نقوم الآن بتحقيق المناط عندنا جوج ديال العلة علة الشركية وعلة المضاهاة نزلوهم فالواقع ارانا التصاور اللي كاينين اولا التماثيل وهي الصور
المجسمة اللي عندها الضو هادي حرام بالاجماع لان فيها علة المضاهاة باينة بنادم كيصنع تمثال راه كيدير بحال داكشي اللي كيدير ربي عز وجل يتزاحم مع الله عز وجل سبحانه وتعالى. تنزه وتعالى عما يصفونه وعما يفعلون. فما كاينش خلاف بين المسلمين في ان الصور المجسمة
حرام تماسيل بجميع انواعها مصنوعة بلا حجر ولا بالبرونز ولا بالدهب ولا بالميكة كيما كانت حرام هنا استثناء اللعاب ديال الأطفال المونيكات هذا جواز استثناء من الاصل هذا جائز حلال وفي حديث عائشة رضي الله عنها النبي صلى الله عليه وسلم دخل على عائشة واحد المرة مزال متزوجش بها باقي
فيها بنيتة صغيرة طفلة كتلعب بواحد الطينة طينة تصنع منها عود حصان صاوب واحد الحصان دارتلو الرجلين دارتلو الظهر دارتلو الراس ديالو صاوباتو شوية دارتلو الجناح قاليها النبي صلى الله عليه وسلم ما هذا؟ قالتلو حصان بقا يضحك معاها قالها حصان له جناحان كاين شي عود عندو جناح فأقرها على ذلك
ما قلناش خسريه ولا حرام لا خليها تلعب لأنها طفلة تلعب راها كتلعب ثم هاديك ما عندهاش نهائيا النية ديال المضاهاة. ها واحد اثنين انها من بعد ما كتلعب بديك الطينة كتخبزها. والطفل تشري لو مونيكة وخا
فيها ميترو يلعب بها تلتيام ربعيام واحد المرة طير لها الراس خور لها العين زاوط لها الرجلين انتهى امرها اي شيء صنع للاعبين فهو جائز بهاد الغرض بهاد الشكل وبهاد المواصفات صنع للاعبين ولكن واحد كيدير تمثال نعام اسيدي ويمشي يشريه لاخر بالتمن ويحطو فوق الفيترينا يعني يديرو فالماريو ديالو ولا يديرو
قدامو ويزين بيه وليس بزينة. الصالون ديالو فهذا حرام قطعا وباجماع المسلمين. ما فيهش الخلاف. اولا لان الصانع صنع على سبيل المضاهاة هذا لي كيتسميوه فن ماشي فن لأنو الإنسان كينبهر باش كينبهر كيقولو بالإبداع ديال داك الفنان ها المشكل هي هادي المضاهاة
كان ينبغي ان تنبهر بخلق الله اولا واخرا. ما تقول يا عجب على خدمة فهاد التمثال. هذا هو العلة. المضاهاة عليها قام التحرير منها الإسلام حرم هاد الصنعة ما هاد صنع التمسال ما تبيعو ما تشريه ما تعلقو ما تاخدو ما تكريه ما تنقلو بطوموبيلتك
ولا بالكاميو ديالك كل فلوس جاو من جيهتو حرام صناعة وبيعا وشراء ونقلا وكراء اي شيء دخل فيه في الخدمة ديالو وفي التجارة ديالو راه بعض النجارة كيصاوبو وجوه ديال بنادم ينقشو ويبيعو حرام عليه حرام عليه يصنعو ينقشو تمنو حرام ولي شراه حرام ولي علقو حرام لي دخل
حرام بعد منو تمثال هذا بالإجماع ولا خلاف فيه لأن في علة المضاهاة ثم هو مظن للشركية علة المضاهاة كاينة مية فالمية ما فيهاش النقاش مية فالمية باليقين لأنه ملي صنعوا راه صنعوا بالمضاهاة هداك الإبداع ديالو كيتسمى را هو المضاهاة كيسميوه الإبداع باللغة ديال الأدباء
مظن للشركية. ما معنى مظنة للشركية؟ محتمل يتعبد من دون الله. شحال من واحد كيقول لك ايوا ما بقاتش عبادة فهاد الزمان لا باقية. ما غاديش نقول لكم اودي لهند ولا لا خلينا من داكشي هداكشي راه باقي على هاد الزمان القديم بشكل متخلف
كاينة العبادة ديال الأصنام عندنا حنا في المجتمع ديالنا الإسلامي. لما كتعلقها في الصالون ديالك هاديك عبادة خفية. نوع من التقديس الخبيث في اللاشعور نتا مسايقلو الخبر لأنو علاش علقتها؟ اعجبت بها
عندك واحد الجمالية فيك. هذا درب من العبادة الخفية يكون ما قدستها وقدرتها لك وحطيتها في الأرض زطمت عليها علقتها اذن عطيتها قيمة ما خصكش تعطيها قيمة فذلك مما لا يتقوم لا
تقوم ما صالحشاي باش يدار لو الثمن وما صالحشاي باش تعطيه قيمة ثم بعد ذلك ننهي الكلام عما يتعلق بالتماثيل ها هما دازو التماثيل وهذا تقريبا ما فيه شاي خلاف نهائيا بين العلماء. لأن التماثيل حرام. كيمكن الى عندك تمثال
وهنا باغي نتكلم على التجار لي كيبيعو الثوب فاسد والقفاطن كيما هنا تخرج لبرا تلقاهم دايرين مونيكة فيها ميترو ونص جوج ميترو شي خطرة تشوفها تخلع يسحاب لك راه مرض بصح
هذا لا يجوز الا بشرط. كاين واحد الشرط وما كاين باس. هاد الشرط فيه جوج د الحاجات الأول يقطع لها الراس. في الحديث الصحيح الصورة الرأس اذا قطع الرأس فلا صورة. طير لها الراس وخلي ديك الكسدة داك القلدة يخليها. ويلبس لها الفيشة ويلبس لها اللي بغا
ها الشرط اللول الشرط الثاني يخفي عورته راه حرام عليهم كيديرو صور ديال نساء متبرجات بواحد الشكل مؤسف يثيروا الشهوة ديال الشعب الشباب وديال الشابات منكر فأصلا مخصوش يتصنع هداك الشكل المثير يدير واحد التمثال عادي مفيهشاي عورة بارزة
ويقطع لو الراس يعني من الأصل ما يديرلوش الراس واللي واحد شراه براسو دابا واحل فيه ما كاين باس يجيب واحد المنشار ويقطعلو الراس ويلبسو الكسوة ويبيع الصورة الرأس تحديث النبي صلى الله عليه وسلم صحيح. فإذا قطع الرأس فلا صورة. وفي حديث سيدنا جبريل يعني جبريل عليه السلام واحد المرة نزل عند النبي صلى الله عليه وسلم وما دخلش للدار
وعاود جاه النهار لاخر قالو راه ما منعني ان ادخل عندك الليلة الا عطاه تلاتة د الاشياء كان عندك واحد الكلب فالدار والملائكة ما دخلش للدار اللي فيها الكلب اكتمثال في الباب وعندك تصاوير في الداخل. قال لو فمر بالتمثال فليقطع رأسه. عطي الأمر باش داك التمثال يطيروا ليه الراس. وكان النبي صلى الله عليه وسلم
فينما داز على تمثال كيقطعلو الراس ويلا داز على صليب كيعوجهو يعكفه اذن هذا خلاصة ما يتعلق بالتماثيل ها هو انتهى. ندخلو الآن في التصاوير لي ماشي تماثيل. ماشي قلادي ماشي اجساد ما عندهاش الظل. هادي فيها جوج د الأنواع
صور مرسومة باليد وصور مرسومة بالالة يعني الالة المصورة كاميرا اما كاميرا ثابتة ولا كاميرا متحركة يعني التصويرة لي كتخرج فالقاغط ولا لي دير فالفيديو التلفزيون هادو كلو كيتسمى كاميرا كلو كيتسمى بالآلة التصوير بالالة خليه هو التاني ارا لنا التصويت
باليد هاد التصوير باليد يلحق بالأول لأن حتى هو منصوص عليه ما فيه ما تزيد ولا تنقص علاش؟ لأن فيه المضاهاة كما هداك دار التمثال تا هداك راه كيخدم المجهودات ديالو وكيتعاند مع ربي. ولي علقو راه فيه حتى هو هداك المعنى ديال التقديس. شي واحد كيجيب زريبية فيها عجل
ولى غزال ويعلقها متعلقهاش حطها فلرض جلس عليها هنها متعلقشاي الزربية لي فيها الصورة ديال الحيوان او ديال الإنسان وهذا ايضا الراجح فيه انه حرام لانه النبي صلى الله عليه وسلم فاش قال قالو جبريل راه عندك تمثال على برا فباب الدار قطعلو الراس
او عندو فالدار التصاوير اشنو هما التصاور لي كانوا عندو فالدار؟ كان عندو واحد ليزار خامية حجاب معلقة عائشة رضي الله عنها والنبي صلى الله عليه وسلم كان كيصلي وكيسجد
واركعو وهو شاف هاديك الحجاب او داك ليزار لي معلق فيه تصاوير مرسومين قالها النبي صلى الله عليه وسلم هاد التصاوير ديالك كادت تفتنني في الصلاة بغات خسر ليا الصلا ديالي
فحديت لي فيه جبريل انه امر النبي صلى الله عليه وسلم قالو مر بتلك التصاوير فلتقطع او كما قال عليه الصلاة والسلام فقطعتها عيشة وردتها وسائل. دوك التصاور داك الثوب رداتو وسايد. فملي وسايد صافي مبقاش فيه المشكل. ولاو كيتكي عليه وينعس عليه ولى كيتهان مبقاش معلق
وهذا دليل على ان التصويرة لما تكون باليد يعني الإبداع ديال الفنان التشكيلي ما يديرشاي اللي كيسميوه هم الهيئة ديال السلطة ديال بنادم ولا ديال حيوان ارسم الطبيعة ارسم الأشجار ارسم النبات ارسم الشروق ارسم الغروب ارسم البحار ارسم الألوان ذات الدلالة التشكيلية
كيما يقولو الوان جميلة ما كاين باس ولكن ما يديرش الحاجة اللي فيها الروح ولا فيها النفس من حيوان او انسان لأنه فيه مضاهاة هادي دازت بقات لنا الكاميرا التصويرة بالآلة من البداية نعطي الحكم عاد نجيب التعليل ديالو ماشي حرام باش نكونو واضحين ماشي حرام ليس بحرام
على عكس من يحرم ذلك ومن يحرمه كثيرا علاش؟ كثيرا ماشي كثير في الحقيقة كثير يعني من اهل الحفاظ للحديث دون الفقه واقول بكل تواضع اللي كيحرم التصويرة ديال غالط والعلم بدليله تكلمنا على العلة وقلنا جوج علة المضاهاة وعلة
ارانا بعدا علة المضاهاة هي اللولة لأن هي المشكلة الكبيرة عاد نجيو للوثنية علة المضاهاة ما كايناش نهائيا فالتصويرة المزورة بالآلة الالة السابتة او المتحركة يعني الكاميرا ديال الفيديو ولا الكاميرا ديال الورقة ما كايناش علة المضاهاة علاش ما كايناش؟ لأن علميا وهدا هو تحقيق
الخبرة بالواقع لي بغا يحكم في الفقه خصو تكون عندو خبرة في النازلة ديالو بالواقع ديالها هادي خصو الانسان الفقيه يسول الناس المختصين فهاد ويخدم عقلو مكاينش مضاهاة لأن قلت علميا الذي يقع في الكاميرا بجميع الأشكال ديالها لي كيوقع ماشي تصوير عكس
الصورة كيعكس الصورة ماشي كيصور ما كاينش الإبداع ديالو هو الذاتي منحت ما حفر مرسوم بيدو يعني القدرات ديالو الذاتية صفر منعدمة كاين خدمة ديال الآلة وشنو دارت الآلة؟ دارت الخدمة دلمري والكاميرا لعلمكم راه مري مرآة
بطريقة خرا الصورة ها هي كتقلبها وتعكسها من الداخل وتبعها في الورقة. كليشي لا اقل ولا اكثر. ثم بعد ذلك ملي كتخرج التصويرة ملي نجيب لك التصويرة ديالك. واش نقول لك شوف هادي كتشبه لك
لا كنقولك هادي هي نتا. صم ها واحد تنين. واش كنقولو اودي هادي ابداع فلان؟ لا كنقولو هذا خلق الله. هاديك السورة خليقة دربي انت اللي خلقتها هادوك العينين وداك النيف وداك الوجه واش انت خلقتها ابدا هاديك مية فالمية سورة من خلق الله وبالعقل وبالمنطق هنا
التعليم لي حرم التصويرة بهاد الشكل خاصو يحرم الشوفة فالمري ولا غادي يكون متناقض مع راساتو الشوفة في المرية هي التصويرة بالكاميرا الكاميرا شنو كدير بحالا وقفت قدام المري شفت وجهك فلمري مشيت جات الآلة ولصقت التصويرة فلمريم
تمشي صافي النظر الى المرأة حرام ابدا المؤمن مرآة اخيه في الحديث والنبي صلى الله عليه وسلم كان يشوف في المرآة عليه الصلاة والسلام وتولي واحل الى حرمت هاديك. ما تشربش في الما لأن الطول في الما تشوف وجهك
الحكم يدور مع العلة وجودا وعدما. فإذا وجدت العلة وجد الحكم واذا انعدمت العلة انعدم الحكم. فإذن العلة منتفية ما كايناش هنا العلة د المضاهاة. ولكن المشكل منين جا ؟ المشكل من الناس اللي ترجموا عمليات عكس السورة. قالوا اللي كيصور سماوه المصور
هذا غلط ليس بمصور ولكنه عاكس. مع الأسف السمية عوجت الفهامة ديال بزاف ديال الناس عاكس لأن المصور هو الله عز وجل. اسم من اسماء الله الحسنى. لا يجوز ان يتصف به احد من خلقه. المصور هو الله الواحد القهار. اما الانسان انما يعكس الصورة كما تعكسها المرآة
ولذلك هنا دخل فيه الفيديو ودخل فيه كلشي ويلا مشينا يربكنا هادشي تعرف الخطر اللي وقع ماتمشيش دوز الراديو عند الطبيب لأنه نفس الأمر من الناحية العلمية تصوير فوتوغرافي دقيق مديرش فالسكانير حرام التلفزيون حرام كدا او را كيحرموه فعلا بهاد المنطق ديال انه صورة او هادا مشكل ما فهموش فقط
الصورة الالية مفهموهاش هذا لي وقع يكون فهموها ميحرموهاش وفي بعض الأحيان كتلقاهم مشايخ علماء كبار ولكن يعني معندهمش خبرة بهادشي جديد لا اقل ولا اكثر وتبعوهم عدد ديال الشباب غير سمعو
حرام قالوا حتى هوما حرام بدون علم ولا تشبت ولا اذن العلة ديال المضاهاة منتفية تلتمية فالمية بقات علة الشركية علة الشركية محتملة ولذلك ضابطها باش تزول متعلقشاي الصورة مكاين باش دير تصاور ديرهوم فدفتر ديرهوم حداك ديرهوم فلمكتب ديالك متعلقهاش فواحد المستوى عالي عليك
قضي الأمر الذي فيه اقول قولي هذا والسلام عليكم ورحمة الله وبركاته